Santiagoko baseliza

Santiagoko baseliza Zumaian dagoen ermita bat da, Santiago hondartzaren atzealdeko Ignacio Zuloagaren, besteak beste museoarekin batera, etxadiaren barrenean dagoena, hain zuen. Ermitaren multzoa eta seroretxea Erdi Aroan eraiki ziren.

Baselizaren lehen aipamenak 1416. urtekoak dira, Zumaiak eta Getariak sinatu zuten elkartasun-itunaren baitan. Ordurako, itsasadarra zeharkatzeko bidaiari-ontzia bazegoen bertan, eta, horregatik, Donejakue bidearekin lotu izan da sarritan (egile guztiak horrekin ados ez badaude ere) .

Ermitaren zati bat ostatua ere bazen eta bertan egiten zuten egonaldia tokira heldu eta pasatzeko txalupa lortzen ez zuten bidaiariek, nahiz aldameneko hareatzako ontziolaren lan egiten zuten maisuek .

1722. urtean erre zen eta, diru falta zela eta, berregiteko lanak asko luzatu ziren. Mantentze gastu horiek ere izan ziren 1769. urtean Udalak ermita ixteko erabili zuen arrazoia.

 Ezaugarriak 
1540an egindako artzain-bisita bati ezker, ermita hiru aldare zituela jakina da, baita ere denak zituztela hilarriak, aurre-aldareak eta irudiak. Gaur egungo eraikina karratua da eta hegoaldeko fatxadan XX. mendean erantsi zioten portikodun ataria du. Teilatutxo horren gainean begi bakarreko kanpai-horma du. Alde berean, leiho biribil bat eta ojiba-leiho bikiak ditu, eraikinaren antzinatasunaren lekuko.

 Babesa 
Euskal Autonomia Erkidegoko Zerrendatutako Kultura Ondasuna da eta Donejakue bidearen Monumentu Multzoaren elementua da.

25. zenbakiarekin Zumaiako Arau Subsidiarioen Arkeologia ondarearen katalogoan dago, baita Arau berberen Natura eta eraikuntza historiko-arkitektonikoko ondarearen katalogoan, honetan, baina, 1. zenbakiarekin.

 Irudi galeria 

 Erreferentziak 

 Kanpo estekak 

 Urolaren ertzeko basadiak eta erriberak
 San Juan Egoitza egitea ahalbidetu zuen zekorketaren mendeurrena betetzen da aurten
 Erromesen bidean
Kategoria:Zumaia
Kategoria:Zumaiako eraikinak
Kategoria:Zumaiako ondarea

Kategoria:Zumaiako historia